b'\n_START_ARTICLE_\nKannuslammi\n_START_SECTION_\nMaantietoa\n_START_PARAGRAPH_\nLammen pinta-ala on 0,9 hehtaaria ja se on 200 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee S\xc3\xa4rkij\xc3\xa4rven pohjoispuolella Kannusvuoren ja Rajavuoren v\xc3\xa4liss\xc3\xa4. Lammella ei ole kartan mukaan saaria ja se on kaksiosainen. Osien v\xc3\xa4liss\xc3\xa4 on kapea salmi. Sen rantaviivan pituus on 450 metri\xc3\xa4 ja sen rannat ovat mets\xc3\xa4maata. Sen etel\xc3\xa4rannassa on vapaa-ajan asunto ja yhdystie 3284 kulkee sen lounaisrannat vierest\xc3\xa4 ohitse.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) P\xc3\xa4\xc3\xa4skyl\xc3\xa4njoen valuma-alueella (35.76), jonka Pitk\xc3\xa4j\xc3\xa4rven valuma-alueeseen (35.765) se kuuluu. Lammen vedenpinnan korkeus on 133,9 metri\xc3\xa4 mpy. Siihen tulee id\xc3\xa4st\xc3\xa4 Likolammilta ja Vuorisj\xc3\xa4rvelt\xc3\xa4 oja, joka jatkaa lammen l\xc3\xa4nsip\xc3\xa4\xc3\xa4st\xc3\xa4 ensin l\xc3\xa4nteen ja sitten lounaaseen laskien lopuksi S\xc3\xa4rkij\xc3\xa4rveen. Laskuojan pudotus on 6,7 metri\xc3\xa4.'